CELEX: 32017D1108
Language: lv
Date: 2017-06-20 00:00:00
Title: Padomes Lēmums (ES, Euratom) 2017/1108 (2017. gada 20. jūnijs), ar ko ieceļ neatkarīgu ievērojamu personu komitejas divus locekļus saskaņā ar 11. panta 1. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu

22.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 160/35
            
         PADOMES LĒMUMS (ES, Euratom) 2017/1108
   (2017. gada 20. jūnijs),
   ar ko ieceļ neatkarīgu ievērojamu personu komitejas divus locekļus saskaņā ar 11. panta 1. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Eiropas Parlamenta un Padomes Regulu (ES, Euratom) Nr. 1141/2014 (2014. gada 22. oktobris) par Eiropas politisko partiju un Eiropas politisko fondu statusu un finansēšanu (1) un jo īpaši tās 11. panta 1. punktu,
   tā kā:
   
               (1)
            
            
               Ar Regulas (ES, Euratom) Nr. 1141/2014 11. panta 1. punktu tika izveidota neatkarīgu ievērojamu personu komiteja.
            
         
               (2)
            
            
               Regulas (ES, Euratom) Nr. 1141/2014 11. panta 1. punktā ir paredzēts, ka komitejā ir jābūt sešiem locekļiem, no kuriem Eiropas Parlaments, Padome un Komisija katrs ieceļ divus locekļus. Komiteju jāatjauno sešos mēnešos no brīža, kad beigusies pirmā pēc katrām Eiropas Parlamenta vēlēšanām rīkotā Eiropas Parlamenta sesija. Locekļu pilnvaras nav atjaunojamas,
            
         IR PIEŅĒMUSI ŠO LĒMUMU.
   1. pants
   1.   Ar šo par neatkarīgu ievērojamu personu komitejas locekļiem uz komitejas pilnvaru termiņu tiek iecelti:
   
               —
            
            
               
                  Rebecca ADLER-NISSEN kundze,
            
         
               —
            
            
               
                  Christoph MÖLLERS kungs.
            
         2.   Katrs izraudzītais loceklis tiek iecelts, ja viņš paraksta deklarāciju par neatkarību un interešu konflikta neesamību, kas pievienota šim lēmumam.
   2. pants
   Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.
   
      Luksemburgā, 2017. gada 20. jūnijā
      
         
            Padomes vārdā –
         
         
            priekšsēdētāja
         
         H. DALLI
      
   
   
      (1)  OV L 317, 4.11.2014., 1. lpp.
   
   
      PIELIKUMS
      
         DEKLARĀCIJA PAR NEATKARĪBU UN INTEREŠU KONFLIKTA NEESAMĪBU
      
      Es, apakšā parakstījies, …, apliecinu, ka esmu ņēmis vērā 11. panta 1. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu un ka savus pienākumus kā neatkarīgu ievērojamu personu komitejas loceklis pildīšu pilnīgi neatkarīgi un pilnībā ievērojot minētās regulas noteikumus.
      Es nelūgšu un nepieņemšu iestāžu vai valdību, vai kādu citu struktūru, biroju vai aģentūru norādījumus. Es atturēšos no jebkādām darbībām, kas nav savietojamas ar manu pienākumu raksturu.
      Es apliecinu, ka, cik man zināms, neesmu interešu konflikta situācijā. Interešu konflikts pastāv tad, ja manu kā neatkarīgu ievērojamu personu komitejas locekļa pienākumu neatkarīgu un objektīvu pildīšanu nelabvēlīgi ietekmē iemesli, kas saistīti ar ģimeni, personīgo dzīvi, politisko piederību vai valstspiederību, filozofisko vai reliģisko pārliecību, ekonomiskām interesēm vai jebkādām citām ar saņēmēju kopīgām interesēm.
      Jo īpaši es apliecinu, ka neesmu Eiropas Parlamenta deputāts, ne arī Padomes vai Komisijas loceklis. Man nav vēlēta mandāta. Es neesmu Eiropas Savienības iestāžu ierēdnis vai cits darbinieks. Es neesmu un nekad neesmu bijis nodarbināts nevienā Eiropas politiskajā partijā vai Eiropas politiskajā fondā.
      
         …, …
         
            
               [DATUMS +
            
            
               izraudzītā neatkarīgu
            
            
               ievērojamu personu komitejas
            
            
               locekļa PARAKSTS]